విమానాల భద్రతపై రాజీలేదు మంత్రి అశోక్ స్పష్టీకరణ న్యూఢిల్లీ, మార్చి 27(ఆంధ్రజ్యోతి): పార్లమెంటు సభ్యుడు కూడా ఒక ప్రయాణికుడేనని, విమానాల భద్రత విషయంలో రాజీ పడబోమని పౌర విమానయాన శాఖ మం త్రి అశోక్ గజపతిరాజు స్పష్టం చేశారు. ఎయిరిండియా ఉద్యోగిని 25 సార్లు చెప్పుతో కొట్టిన శివసేన ఎంపీ రవీంద్ర గైక్వాడ్ అం శం సోమవారం లోక్సభలో ప్రస్తావనకు వచ్చింది. తమ ఎంపీపై విమానయాన సంస్థ లు విధించిన నిషేధాన్ని ఎత్తేయాలని శివసేనపక్ష నేత ఆనందరావ్ అడ్సుల్ కోరారు. మంత్రి సమాధానమిస్తూ.. ప్రయాణికులంతా సమానమేననన్నారు. ఎవరికీ వర్గాల వారీగా ప్రాధాన్యం ఇవ్వబోమని చెప్పారు. మంత్రి సమాధానంపై సంతృప్తి చెందని శివసేన ఎంపీలు పోడియం వద్దకు వెళ్లి నిరసన తెలిపారు. దీనిపై స్పీకర్ సుమిత్రా మహాజన ఆగ్రహం వ్యక్తం చేశారు. వారు ఓ తప్పును సమర్థిస్తున్నారని, గైక్వాడ్ చేసింది సమర్థనీయం కాదని చెప్పారు. అయితే సమస్యను పరిష్కరించాలని శివసేన సభ్యులు కోరారని, పెద్దక్కయ్యగా ప్రయత్నిస్తానని స్పీకర్ మీడియాకు తెలిపారు. ఇదిలావుంటే, మెల్బోర్న్-ఢిల్లీ-ముంబై విమానంలో సహనటుడు సునీల్ గ్రోవర్పై దాడిచేసిన టీవీ కమెడియ న్ కపిల్ శర్మకు ఎయిరిండియా వార్నింగ్ ఇవ్వనున్నట్లు తెలిసింది. ఈ నెల 16న కపిల్ ఓ బాటిల్ విస్కీ తాగి.. గ్రోవర్పై బూటు విసిరారని ఫిర్యాదు అందింది.
vimaanaala bhadratapai raajeeledu mantri ashok spashteekarana newdhilly, marchi 27(aandhrajyoti): paarlamentu sabhyudu kuudaa oka prayaanikudenani, vimaanaala bhadrata vishayamlo raji padabomani poura vimaanayaana saakha mam tri ashok gajapatiraju spashtam chesaru. airindia udyogini 25 saarlu chepputho kottina sivasena empy ravindra gaikwad am sham somavaram loksabhalo prastaavanaku vachindi. tama empeepai vimaanayaana samstha lu vidhinchina nishedhaanni etteyaalani sivasenapaksha netha anandarao adsul koraru. mantri samaadhaanamistuu.. prayaanikulantaa samaanamenanannaaru. evariki vargala vaareegaa praadhaanyam ivvabomani cheppaaru. mantri samaadhaanampai santrupti chendani sivasena empeelu podium vaddaku velli nirasana telipaaru. deenipai speaker sumitra mahajana aagraham vyaktam chesaru. vaaru oo tappunu samarthistunnaarani, gaikwad chesindi samarthaneeyam kaadani cheppaaru. ayithe samasyanu parishkarinchaalani sivasena sabhyulu korarani, peddakkayyagaa prayatnistaanani speaker mediaku telipaaru. idilavunte, melborn-dhilli-mumbai vimaanamlo sahanatudu suneel groverpy daadichesina tv kamedia nu kapil sarmaku airindia warning ivvanunnatlu telisindi. ee nela 16na kapil oo batil viski taagi.. groverpy bootu visiraarani firyaadu andindi.